LGBTQ prava u Vijetnamu

**[[LGBT|Lezbijske, gej, bi i trans]] osobe** nemaju ista prava kao ostalo stanovništvo **[[Vijetnam]]a**. Homoseksualne aktivnosti ustavno su legalizirane 2000. godine, no vjeruje se da nikada nisu bile eksplicitno ilegalne u historiji Vijetnama. Brakovi, istospolne zajednice, kao ni usvajanje nisu dostupni, a osim transrodnim osobama u uslužnom sektoru, antidiskriminacioni zakoni za LGBT osobe ne postoje. Narodna skupština Vijetnama legalizirala je promjenu spola 2015. godine, dok je Ministarstvo zdravlja skinulo homoseksualnost i transrodnost s liste mentalnih poremećaja 2022. godine. Istovremeno je, međutim, uspostavila smjernice za "liječenje" homoseksualnosti. Prva parada ponosa u Vijetnamu mirno se održala 5. augusta 2012. godine.

## Priznavanje istospolnih veza
Ministar pravosuđa Vijetnama objavio je u julu 2012. godine da je Vlada Vijetnama započela konzultacije o legalizaciji istospolnih brakova. U junu je 2013. godine Ministarstvo pravosuđa podnijelo prijedlog zakona kojim bi se uklonila zabrana istospolnih brakova iz Zakona o braku i obitelji () i pružila ograničena prava istospolnim parovima koji žive u izvanbračnoj zajednici. Narodna skupština je o tome raspravljala u oktobru 2013. godine.

24. septembra 2013. Vlada Vijetnama dekretom ukida novčane kazne za javno sklapanje istospolnih brakova. Novembra je iste godine Narodna skuština odobrila amandman Ustava Vijetnama u kojem se brakovi implicitno definiraju kao oni između "muškarca i žene", ne adresirajući istospolne brakove, te su efektivno sporovi između istospolnih partnera podležni građanskom zakoniku, a ne Zakonu o braku i obitelji. 27. maja 2014. Odbor za socijalna prava Narodne skupštine iznio je nacrt zakona koji je navodio da dok Vijetnam dopušta simbolična istospolna vjenčanja, istospolni parovi i parnerstva nisu priznati niti zaštićeni prema zakonu; ovaj je zakon stupio na snagu 1. januara 2015. godine. Iako je Vijetnam ukinuo zabranu sklapanja istospolnih brakova, zakon ima vrlo ograničen učinak u praksi. Ako ih država ne prizna, takvi brakovi neće biti zaštićeni zakonom u pitanjima kao što su osobna i imovinska prava.

## Prava transrodnih osoba

Godine 2017. Ministarstvo zdravstva je procijenilo da transrodna populacija u Vijetnamu broji između 270,000 do 300,000 ljudi. U martu 2019. istraživanje koje su provele lokalne udruge transrodnih osoba pokazalo je da u zemlji ima gotovo 500,000 transrodnih osoba.

Studija iz 2018. godine otkrila je da je 67,5% ispitanih transrodnih osoba patilo od psihičkih problema i da je oko 60% pokušalo samoubojstvo, 23% je bilo žrtva silovanja, 16% je pretrpjelo seksualno nasilje, a 83% je doživjelo poniženje.

Vijetnam je 24. novembra 2015. nacrtom novog zakona otvorio put legalizaciji operacije promjene spola. Zakon je sa 282 glasova "za" i 84 glasova "protiv" stupio na snagu u januaru 2017. godine. Zakon omogućuje onima koji su podvrgnuli promjenu spola da se registriraju pod željenim spolom.

Povodom skidanja homoseksualnosti i transrodnosti s liste mentalnih poremećaja, terapija konverzije postala je legalno zabranjena u augustu 2022. godine.

## Javno mišljenje

Jedno istraživanje iz 2001. godine pokazalo je da 82% Vijetnamaca vjeruje da homoseksualnost "nikada nije prihvatljiva".

Godine 2007. Pedagoško sveučilište grada Ho Chi Minha provelo je anketu od 300 učenika u tri niže i srednje škole i otkrilo da je 80% učenika odgovorilo s "ne" na pitanje: "Je li homoseksualnost loša?"

Anketa iz marta 2014. pokazala je da 33,7% Vijetnamaca podržava istospolne brakove, dok je 53% bilo protiv.

Internetska anketa provedena u decembru 2016. pokazala je da 45% ispitanika podržava legalizaciju istospolnih brakova, dok joj se 25% protivi, a 30% je odgovorilo da "ne zna".

## Reference

## Napomene